Diari Oficial de la Generalitat Valenciana


Sumari del DOGV 1295, del 03-05-1990 (1990/817256)

RESOLUCIÓ de 18 d'abril de 1990, del Director General de l'Institut Valencià de la Joventut, per la qual es convoca la campanya de camps de treball per a 1990 de la Generalitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1295

Data del DOGV
:   03-05-1990

Secció del DOGV
:   ALTRES DISPOSICIONS

Número del document
:   1990/817256


Data del document
:   18-04-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 18 d'abril del Director General de l'Institut Valencià de la Joventut, per la qual es convoca la campanya de camps de treball per a 1990 de la Generalitat Valenciana.  
L?article 3 de la Llei de la Generalitat Valenciana 4/1989 de 26 de juny, de l?Institut Valencià de la Joventut, atribueix a aquesta entitat autònoma, entre altes, les funcions d'impulsar la prestació de serveis a la joventut i potenciar el desenvolupament de les activitats de temps lliure juvenil.  
L?Institut Valencià de la Joventut considera, basant-se en l?experiència, que els camps de treball constitueixen formes adequades per a facilitar als joves la possibilitat d'establir contacte amb altres persones i altres formes de cultura, en estreta convivència, analitzant problemes i adjudant a resoldre?ls, realitzant una tasca desinteressada al servei d'una col·lectivitat.  
Per tot això, i fent ús de les facultats que em confereix l'article 7 de la Llei 4/1989 sobre l?Institut Valencià de la Joventut,  
RESOLC:  
Article únic  
Convocar la campanya de camps de treball voluntari 1990, que es regirà per les bases que figuren a l'Annex d'aquesta Resolució.  
DISPOSICIO FINAL  
Aquesta Resolució entrarà en vigor l?endemà de ser publicada al Diari Oficial de la Generalitat Valenciana.  
València, 18 d'abril de 1990. - El Director General de l?Institut Valencià de la Joventut: Joan Calabuig Rull.  
ANNEX  
Bases de la campanya de camps de treball per a 1990.  
1. Torns  
Es realitzaran dos tipus de torns en funció de l?edat dels participants:  
Torns A, per a joves de 15 a 17 anys.  
Torns B, per a joves de 18 a 26 anys.  
2. Participants  
Podran sol·licitar la inscripció tots els joves que residesquen a la Comunitat Valenciana i que a l?inici de l'activitat tinguen l?edat requerida a l?efecte.  
3. Places oferides  
La relació de places oferides als diversos camps de treball d'Espanya i l'estranger s'exposarà a les seus dels consells de la joventut d'Alacant, Castelló i Comunitat Valenciana a partir del dia 2 de maig de 1990.  
4. Quotes  
Cada participant haurà d'ingressar en el termini de 48 hores, desde que la plaça li haja estat confirmada, la quantitat de 5.000 pessetes en el compte corrent que s'hi establesca.  
Quan la plaça escollida corresponga a una altra comunitat autònoma, aquesta fixarà la quota a abonar, l'ingrés es farà en el compte corrent que aquesta comunitat haja establert.  
Les places en camps de treball a l'estranger, tramitades mitjançant l'Institut de la Joventut del Ministeri d?assumptes Socials, s'abonaran en el compte de l'esmentada entitat.  
5. Inscripcions  
Les inscripcions es formalitzaran a partir del dia 7 de maig en imprès normalitzat que serà facilitat a les seus del consell de la joventut d'Alacant, Plaça Altozano, 5, del consell de la joventut de Castelló, C/Trinitat, 5, 2º i del consell de la joventut de la Comunitat Valenciana, C/Borriana, 39 baix, València.  
Dins de les 48 hores següents a la inscripció i adjudicació de la plaça, haurà de ser presentada la següent documentació:  
a) El justificant de l'abonament de la quota corresponent.  
b) Fotocòpia del DNI.  
c) Fotocòpia de la cartilla de la seguretat social o similar que cobrisca les despeses de qualsevol malaltia que puga sobrevenir en el curs de l'activitat.  
En el cas que es tracte d'un camp de treball a l'estranger, hi caldrà adjuntar el «Formulari E-111» correctament emplenat o document similar que permetrà d'obtenir assistència sanitària de caràcter urgent als estats membres de la Comunitat Econòmica Europea  
6. Modificació del programa  
L?Institut Valencià de la Joventut es reserva el dret de modificar el programa de les activitats, així com suspendre?n alguna quan raons de qualsevol índole n'impedesquen el desplegament normal